KENSINGTON TEMPLE
Seurakunnassa valmistettu, maailmaa muuttava
COLIN DYE: Hengellinen lahjavarustus ja Jumalan valtakunta
Seurakunnassa muovattu, maailmassa toimiva
Pyytäisin teitä miettimään kuuluisia kristittyjä.
En tarkoita vain Billy Grahamia tai kuningatarta.
Kuningatar on paitsi valtion pää, myös uudestisyntynyt uskova.
Hän tuntee Jeesuksen. En tunne häntä: tunnen ihmisiä, jotka tuntevat.
Ja hän tuntee Jeesuksen. En puhu vain heistä. Enkä ihmisistä, -
kuten Denzel Washington. Uudestisyntynyt uskova, elokuvatähti.
Tai U2, hieno bändi. Tai vähemmän tunnettu Mumford & Sons.
Vineyard-seurakunnasta. Bob Mumford.
Tai Steven Green, Hurstpierpointin paroni. Kuuluisia ja rikkaita ihmisiä.
Voimme palata historiassa 1600-luvulle. 1650-luvulle.
Silloin Britanniassa alkoi kasvaa uusi liike, kveekarit.
Jumala on käyttänyt kveekareita voimallisesti liike-elämässä.
Tarkastelen yhtiöitä ja organisaatioita, jotka ovat kveekarien perustamia.
Amnesty International, Barclays- pankkiryhmä, Bryant and May, -
Cadbury PLC -suklaa- ja juomatehdas. Autoja, keksejä, suklaata.
Se ei voi olla vaarallista. Huntley and Palmers Biscuits.
Rowntree, nyt Macintosh. Ei se iMac MacIntosh.
Ja Sony. Sony, Sony, Sony.
Sen perusti japanilainen kveekari.
Asuo Tokio Sony.
Ja monia muita. Tiesitkö, miksi juuri suklaa?
Siihen aikaan kveekarit ymmärsivät juomisen ja alkoholin tuhoisuuden.
Ei ollut vaihtoehtoa alkoholille.
He keksivät kaakaon.
Ihmiset vaikuttivat liike-elämässä, -
koska he tiesivät, ettei heitä ole kutsuttu vain kokouspaikkaan.
Kveekareilla oli yksi erityispiirre.
He olivat tyytymättömiä valtioon ja sen ajan anglikanismiin.
Oli juuri ollut sisällissota. Oli paljon ongelmia.
He sanoivat: "Olemme etääntyneet Raamatusta.
Te kirkkoihmiset hierarkioinenne, piispoinenne ja muuta.
Jeesus tulee henkilökohtaisesti.
Kun otat Hänet elämääsi, Hän puhuu sinulle henkilökohtaisesti.
Hän voi avata silmäsi Raamatulle.
Puhutte pappeudesta. Raamattu: me kaikki olemme pappeja, 1. Piet. 2:9.
He rakensivat seurakuntansa tämän periaatteen varaan. He ymmärsivät, -
ettei Raamattu erottele pappeja muusta yhteiskunnasta, -
papisto ― maallikot, pyhä ― sekulaari.
Että Jumalan valtakunnan näky lävistää yhteiskunnan kaikki osat.
Epäilemättä ihanan suklaanmaun ryydittämänä.
Mutta ei vain silloin. Pikakelataan 19. vuosisadalle.
Silloin vaikuttivat evankelikaaliset, yhteiskunnalliset uudistajat.
William Wilberforce auttoi orjakaupan kieltämisessä.
Shaftesburyn jaarli. Hänen muistolleen on monumentti Piccadilly Circuksella.
Shaftesbury paransi tehtaiden työoloja ja lasten asemaa.
Valtavia asioita. Näillä ihmisillä oli omatunto.
"Jumala on antanut meille lahjoja."
He toivat muutoksen. He olivat selvästi suuria apostolisia johtajia.
He perustivat seurakuntia ja uudistivat yhteiskuntaa.
Jumala voi tehdä sinusta uudistajan. Miten valtaisa asia!
Piccadilly Circuksella on patsas. Useimmat pitävät sitä Eros-patsaana.
Siitä tulee sana erotiikka. Fyysisen, aistillisen rakkauden Jumala.
Ei, ei. Se on hänen myyttinen veljensä, Anteros.
Rakkauden ja myötätunnon Jumala. Sitä juhlitaan siellä.
Se on otettu klassisesta kuvastosta.
Minusta olisi parempi, ettei sotkettaisi lainkaan näitä jumalia.
Mutta tosiasia on, että Piccadilly Circuksen keskellä -
on vaikutusvaltaisen kristityn evankelikaaliuskovan monumentti.
Sillä tavalla meidän pitää vaikuttaa maailmaamme tänään.
Kristittyjä on liike-elämässä.
Politiikassa. Media-alalla. Pankki- ja finanssialalla.
Koulutuksessa, terveysalalla, urheilussa ja bisneksessä.
Jokainen kutsu on pyhä kutsu.
Jopa rakas veli Tyson Fury.
Joku kysyy: "Onko hän kristitty? Hänhän kiroili telkkarissa."
Älä tuomitse ― rukoile.
Monet pitävät matalaa profiilia, koska kristityt alkavat tuomita.
"Miten voit olla poliitikko ja äänestää Vihreitä?"
"Miten voit olla kristitty poliitikko, kun et äänestä Vihreitä?"
Lopeta arvosteleminen. Ala rukoilla.
Tyson Fury, huippunyrkkeilijä. Hän on uskova. Luin hänen todistuksensa.
"Rukoilen vastustajieni puolesta."
Pidän siitä. "Ole kiitollinen siitä, mitä pian saat." Pam!
Entä tämä? Yhteyden oikea käsi.
Tai: viisitahoinen palvelutyö. Hanskassa viisi rystystä.
Tyson Fury. Nimi Tyson tulee Mike Tysonista.
Fury (raivo) taitaa tulla hänen saarnaamistyylistään.
Hän sanoo: "Rukoilen, että tulee hyvä ottelu -
ja että kaikki pysyvät ehjinä." Ei huono rukous.
Ellet voi rukoilla asian puolesta, älä tee sitä.
Kristittyjä kaikkialla yhteiskunnassa.
Se muistuttaa minua, -
että Jumala haluaa laittaa seurakunnan toimimaan maailmassa.
Kyse ei ole vain seurakuntatyöstä. Se on toki tärkeää.
Mutta kokouspaikka, seurakunta, on oppimispaikka maailmaa varten, -
jossa vaikutamme uskovina.
Rohkaisen sinua toimimaan ammatissasi täysipainoisesti.
Jokainen kutsu on pyhä kutsumus.
Jumalan näky on, että kypsä, terve, varustettu seurakunta, Kristus-ruumis,-
tekee seurakunnan työtä maailmassa.
Valtakunnan tuominen maailmaan on tosi suuri projekti.
Kun seisomme Kristuksen riveissä Valtakunnan edustajina, -
Jumalan valtakunta tulee kauttamme. Jumala haluaa, että olet osa sitä.
Otsikkoni tänään on "Sinut on muovattu seurakunnassa, -
jotta voisit toimia maailmassa."
Tahdon teidän muistavan tästä sanomasta tämän: -
sinut muovataan kokouspaikassa, jotta voit toimia maailmassa.
Sinut muovataan kokouspaikassa, jotta voit toimia maailmassa.
Uskon, että tämä opetus tulee Jumalan Sanasta.
Tutki ja näe se itse.
Jos ymmärtäisimme sanoman ja eläisimme sen todeksi, -
elämässämme ja yhteiskunnassamme tapahtuisi valtavia muutoksia.
Ongelma on, että ihmisten usko ei ole kovin hyvin muovautunut.
He mokaavat todistuksensa.
Eräs nainen, en tahdo arvostella häntä. On parempi vain rukoilla.
Kuuluisuuteen noussut Katy Perry tulee evankelikaalisesta taustasta, -
helluntaitaustasta. Hänen vanhempansa ovat pastoreita.
Hän sanoo avoimesti, ettei hän ole kristitty.
Grammy-gaalassa tammikuussa 2014 -
hän esitti ykköshittinsä saatanallisella teemalla.
Hän tavallaan pelaa sen piikkiin.
Joskus käy niin... En arvostele häntä. Rukoilkaa hänen puolestaan, -
koska tunnen hänet vain mediasta. Tiedot eivät aina pidä paikkaansa.
Rukoilkaa, että hän palaa Jumalan luo. Mutta minä epäilen, -
että sellainen ihminen heitetään julkisuuden valokeilaan.
Häntä ei ole opetuslapseutettu kyllin ja usko ei ole riittävän vahva, -
jotta voisi kantaa paineita. Paineita mukautua tämän maailman menoon.
Voin kuvitella ― en tiedä. En tiedä.
Tämä on kaikkien ulottuvilla olevaa tietoa. En riko vaitiolovelvollisuutta.
Kuvittelen, että joku musiikkituottaja sanoi hänelle: "Olet upea, -
mutta näytät liian kiltiltä. Tehdään sinusta vähän kovempi ja kipakampi.
Eka hitti, jossa laulat 'Suutelin tyttöä' kantaa pitkälle.
Unohda kristilliset periaatteesi. Voit uskoa Jumalaan, -
mutta älä anna sen vaikuttaa."
Julmat, kovat, rahanahneet musiikkituottajat.
Kaikki tuottajat eivät ole sellaisia.
Ei ole pakko olla julma, kova ja ahne ollakseen tuottaja.
Joskus siitä näyttää olevan apua, mutta ei aina.
Ihminen ei ole kyllin vahva. Ensin täytyy muovautua seurakunnassa.
Ellei ole valmis ja vahva, ei ole hyödyksi maailmassa.
Ellei ole opetuslapseutettu Kristukselle, miten voi edustaa Häntä?
Miten tämä tapahtuu? Hyvällä, vanhalla kveekarien tavalla.
Ei vain siten, että läsnä on virkaan vihittyjä työntekijöitä, -
jotka osaavat kertoa, miten sinun pitäisi elää. Ei.
Se tapahtuu, kun me uskonveljinä ja -sisarina -
jaamme siitä, mitä Jumala on antanut meille.
Kun rakastamme toisiamme. Välitämme toisistamme.
Opetamme toisiamme ja opimme toinen toiseltamme.
Silloin ruumis rakentaa ruumista. Uskovat varustavat uskovia.
Ef. 4:11 (NLT): "Nämä ovat ne lahjat, jotka Kristus antoi seurakunnalle."
Jakeesta 7 tiedämme, että näitä lahjoja on annettu kaikille, -
sillä jokaiselle on annettu armo Kristuksen lahjan mitalla.
Nämä lahjat ovat ruumiissa. Niitä ei ole annettu vain johtajille, -
niin että meillä olisi kaikki lahjat ja te olisitte tyhjiä -
ja joutuisitte hakemaan tyydytyksenne maailmasta.
Ei. Olemme kaikki kutsutut yhteen. Jaamme lahjat yhteisesti.
Jos olet saanut suuremmalla mitalla, olet luultavasti johtaja.
Mutta kaikilla on ne. Nämä ovat lahjat: apostolit, profeetat, -
evankelistat, paimenet ja opettajat. Lahjat omistavien velvollisuus -
käy ilmi jakeessa 12: "Varustaa Jumalan omat Hänen työhönsä -
ja rakentamaan seurakuntaa, Kristus-ruumista."
Varustaa Jumalan omia Hänen työhönsä.
Näetkö, että tässä on kaksi vinkkeliä? Ensin Kristus-ruumiin rakentaminen, -
jotta se voi olla vahva, opetuslapseutettu ja täynnä Henkeä -
kypsyydessä, jotta se voi terveenä ja voimakkaana -
tehdä Kristuksen työtä.
Mikä ikinä lahjasi onkin, -
ensimmäinen paikka harjoittaa sitä on seurakunta.
Ei siis sanota: "Jotkut palvelevat Jumalaa seurakunnassa.
Minä palvelen Häntä maailmassa." Et palvele Häntä tehokkaasti -
maailmassa, ennen kuin opit palvele- maan tehokkaasti seurakunnassa.
Vahva toteamus.
Et palvele Jumalaa tehokkaasti maailmassa, -
ennen kuin olet oppinut palvelemaan Häntä tehokkaasti seurakunnassa.
Nämä lahjat on annettu seurakuntaruumiille.
Lahjan tulee ilmetä ensiksi vierustoverillesi, -
veljille ja sisarille Kristuksessa.
Siellä lahjan voi löytää, siellä se voi kehittyä -
ja luonteesi voi hioutua vastaavasti.
Kaikki nämä lahjat toimivat ihmissuhteessa.
Yksi tapa määritellä lahjat on, -
miten suhteudut tilanteisiin, paikkoihin ja asioihin.
Miten suhteudut ihmisiin. Se määrittää sinut. Miten suhteudut ihmisiin.
Jos apostolisesti, olet apostolinen johtaja tai omaat apostolisen lahjan.
Jos evankelioivasti, omaat evankelioimisen lahjan.
Me opetamme, miten suhteutua, ja opit, miten suhteutua.
Harjoittelemme toisillamme.
Ja opimme kasvamaan yhdessä Kristuksen kaltaisuuteen, -
jossa tunnustetaan Jeesus avoimesti.
Ellet kykene elämään Jumalalle seurakuntaperheessä ja -yhteydessä, -
jossa ihmiset tunnustavat Jeesuksen, miten sitten tuolla ulkona, -
jossa ihmiset eivät tunnusta Häntä? Tämä on paikka, jossa opettelet.
Kokouspaikka on oppimispaikka. Harjoittelet hallitsemaan.
Älä laiminlyö työtäsi Kristus-ruumiissa.
Ef. 4:16 (NLT): "Vain kun jokainen osa toimii omassa tietyssä tehtävässään, -
se auttaa muita osia kasvamaan, -
ja niin koko ruumis on terve ja kasvaa rakkauden täyteyteen."
Silloin ruumis kasvaa ja vahvistuu. Katso jakeet 14―15.
Tämä on kuva seurakunnasta, jossa kaikki palvelevat, jakavat.
Olemme aitoja toisiamme kohtaan. Autan sinua Kristuksen kaltaisuuteen.
Sinä autat minua. Tämä tapahtuu pääosin pienryhmissä ja soluissa, -
joissa läheisemmät ihmissuhteet ovat mahdollisia.
Voidaan tutustua puolin ja toisin. Pysytään yhdessä.
Kasvetaan ihmisinä, lahjavarustuksessa, -
pyhyydessä ja voitelussa.
Kun näin tapahtuu, jae 14: -
"Silloin emme enää ole epäkypsiä kuten lapset.
Emme enää ole uusien opintuulten heiteltävinä ja lennäteltävinä.
Meihin ei tehoa se, kun ihmiset yrittävät huijata meitä valheilla, -
jotka ovat niin ovelia, että ne kuulostavat totuudelta." Totta, eikö?
Kerrotaan niin ovelia valheita, että ne kuulostavat totuudelta.
Tulee olla kyllin vahva ja kypsä erottelemaan: "Kuulostaa totuudelta.
Mutta miksi ei pidä seurata sitä?"
Esimerkiksi: "Avioliitto kaikille! Uskomme tasa-arvoon.
Miksi evätä avioliitto joltakulta vain seksuaalisen suuntautumisen takia?"
Se kuulostaa viisaalta, oikealta ja hyvältä, -
mutta silti se on täysin Jumalan Sanan vastaista.
On osattava olla niin, etteivät opintuulet heittele meitä.
Emme ole vastaanottajan paikalla -
emmekä niele totuudelta kuulostavia valheita, -
vaan kerromme ihmisille totuuden.
Pystymme puhumaan totuutta rakkaudessa.
Olen jo pitkään ounastellut, -
että ihmisten on yhä vaikeampi pitää esillä kristillistä vakaumustaan.
Ymmärtänette miksi, kun luen tämän artikkelin.
Tässä haastatellaan erästä uskovaa.
He menivät Lontoon Cityyn ja rahalaitoksiin -
ja huomasivat siellä olevan monia kristittyjä.
Ei vain vuoden 2008 jälkeen, -
kun romahdus sai monet kääntymään Jumalan puoleen.
Ihmisillä on Jumalan nälkä.
Voimme nimetä joitain tunnettuja, asemansa vakiinnuttaneita kristittyjä.
He ovat hidastaneet. Heitä kunnioite- taan. He puhuvat Jumalasta julkisesti.
Mutta nuoret, alalle äskettäin tulleet -
kokevat Jumalasta puhumisen vaikeaksi.
Eräs nainen ei halunnut nimeään julkisuuteen. Hän sanoi: -
"Nuorten on usein vaikeampi sanoa olevansa kristitty kuin homo.
On helpompi sanoa olevansa homo kuin kristitty."
Mielenkiintoista. Näin sanoo joku, joka itse toimii rahoitusalalla.
Tuntuuko tutulta? En väitä, että et kertoisi olevasi kristitty, -
vaan että siitä on tulossa vaikeampaa. Ihmiset pysyvät kaapissa.
Jatkuu: "Monet ajattelevat, että uskovan arvostelukyky on pielessä."
"Olen kristitty." - "Sinulta puuttuu siis arvostelukykyä."
"Olet kristitty, joten olet varmastikin lojaali jollekin muulle kuin firmalle."
Tänä päivänä sekulaarit työnantajat ja hallinnot vaativat yhä enemmän -
ehdotonta lojaaliutta.
Sinun pitää polvistua tämän päivän juttujen edessä.
Sosiaalisen puhdasoppisuuden edessä.
Siitä tulee yhä vaikeampaa.
Meidän pitää sanoa ihmisille: "Kuulkaa! Olkaa vahvoja.
Kertokaa olevanne kristittyjä. Näyttäkää, keitä olette."
Yksi syy, miksi emme tee niin, on se, että meistä tulee kohteita -
ja pidämme sitä vaikeana. Älä pelkää. Mutta älä tee ylilyöntejä.
Älä pane yllesi mainoskylttejä. Edessä teksti: "Loppu lähestyy".
Selässä: "Helvetti odottaa."
Kannattaa käyttää harkintaa.
Uutena kristittynä olin intoa täynnä tuossa kadulla evankelioimassa.
Pysäytin ohikulkijoita. Eräänkin miehen ja vaimon.
Mies sanoi: "Häivy, pojannulikka."
Hänellä oli kävelykeppi. Hän pysähtyi ja kysyi: -
"Teidänkaltaisianneko taivaassa on?" - "Niin", vastasin.
"Kauheaa! Menen mieluummin sinne toiseen paikkaan."
Kun hän käänsi selkänsä, sanoin: "Sir, sinne taidatte päätyäkin."
Nokkela repliikki.
Jumala nuhteli minua heti: mies sivalsi minua kepillään.
Olkaa varovaisia. Älkää kokeilko sitä kotona.
Otamme paikkamme. Muistamme rukouksin korkeassa asemassa olevia.
Autamme heitä. Harjoittelemme. Evankeliumi on valtakunnan Sana.
Kun ihmiset ottavat vastaan sen, seurakunta ja valtakunta tulevat julki.
Seurakunta kouluttaa seuraavaa pääministeriä. Tai ainakin sen pitäisi.
Seurakunta kouluttaa seuraavia teollisuusjohtajia.
Kuvittele: 10―15 vuoden päästä Kensington Templeen tulee mies.
Sanoo: "Tässä miljoonan punnan šekki.
Edellinen sopimus toi minulle kymmenen miljoonaa puntaa."
Oletko kuullut tuplakymmenyksistä?
Lisäksi hän sanoo: "Haluan kiittää teitä, Kensington Temple, -
koska synnyin uudesti täällä.
Täällä sain Valtakunnan siemenen.
Täällä opin unelmoimaan suuria unelmia Jumalalle.
Täällä opin, että kyse on palvelemisesta.
Jos haluat tulla suureksi Jumalan valtakunnassa, ole kaikkien palvelija.
Omaksuin palvelijan sydämen ja käytin lahjaani liike-elämässä.
Huomasin, että minulla on luovien innovaatioiden lahja.
Innovaationi yrityksessäni ja alallani toivat minulle menestystä.
Ja Jumala on siunannut minua." Aamen.
Siitä on kyse. Ei vain rahan vuolemisesta.
Siitä ei ole kyse.
Rahan ansainta on vähiten tyydytystä tuova asia valtakunnassa, -
sillä et palvele mammonaa vaan Jumalaa.
Rahan ansainta on tärkeää ja hyvää, -
mutta ihmisten tarpeiden täyttäminen ohittaa sen.
Vielä ei ole ollut Hengen täyttämää yhteisöä, -
joka nousee yksiäänisesti ja lähtee palvelemaan.
Kristinusko on koko elämää varten.
Ei vain jumalanpalveluksia varten.
Olet kristitty 24/7.
Edustat Jeesusta, etenkin kun astut ulos seurakunnan ovista -
ja kokouksien ulkopuolella.
Siksi sinun pitäisi perustaa soluja työpaikallasi ja oppilaitoksissa.
Niin muut saavat tietää, että Jeesus koskee koko elämää.
Jeesus itse sanoi: Tässä näky koko elämälle.
Menkää ulos maailmaan. Olkaa maailmassa mutta älkää maailmasta.
Olkaa suola ja valo. Sirottelen teidät kuin suolan, -
niin että levitätte makuani koko planeetalle -
ja todistatte valtakunnan tulosta."
Meillä on siis näky koko elämää varten. Mutta siinä ei ole kaikki.
Kaikkina niinä vuosikymmeninä, jolloin olen ollut kristitty, -
olen joutunut vastustamaan erästä ajatusta.
En tiedä, koskeeko se enää tätä päivää tai sinua.
Mutta minä kasvoin ajatellen näin: "Maailma pahenee pahentumistaan.
Pitää yhä eristäytyä maailmasta. Maailma menee helvettiin.
Menemme Jumalan luo ja olemme Jeesuksen kanssa taivaassa ikuisesti.
Antikristus ottaa vallan. Ottakoon! Me painumme taivaaseen."
Älä sano aamenta. Se on vain osatotuus.
Taivaaseen menemiselle voi sanoa aamenen.
Maailman jättäminen mädäntymään ei ole Jumalan suunnitelma.
Jeesus: "Valtakuntani tulee ja vaikuttaa koko maailmaan."
Kun Kristus tulee takaisin, taivaat muuttuvat.
Varsinaisesti sanotaan, että alkuaineet sulavat.
Ja Jumala luo uudet taivaat ja uuden maan, joissa vanhurskaus asuu.
Uudet taivaat ja uusi maa. Tällä hetkellä maa ja taivas ovat erillään.
Jumalan tulevassa valtakunnassa taivas tulee alas maan päälle.
Ja maa nousee ylös taivaaseen. Ne ovat silloin yhdessä.
Jumalan asumus ihmisten keskellä.
Jos vanhurskaus asuu tuossa lopullisessa valtakunnassa, -
kaikki, mitä rakennat vanhurskauden hengessä, pysyy ja kestää.
Mitä ikinä teet Jumalalle täällä, ei pala tulessa eikä tuhoudu.
Se voi ihanasti muuttua ja korottua, mutta sillä, mitä täällä teet, on väliä.
Sillä on väliä, miten elät työpaikalla ja mitä rakennat.
Ihmissuhteillasi, ammatillasi ja urallasi on väliä.
Sillä tavalla Jumala tuo valtakuntansa ja rakentaa.
Sinä et rakenna valtakuntaa. Valtakunta on!
Mutta voit rakentaa valtakuntaa varten.
Voit rakentaa valtakuntaa varten. Sitä Jumala tahtoo sinun tekevän.
"Valtakuntani ei ole tästä maailmasta."
Olet suola ja valo, lähetetty tähän maailmaan. Olemme itse ainoa tapa, -
jolla voimme osoittaa vaihtoehtoisen näyn sille, mitä humanismi tuputtaa.
Sanon myös, että islam on humanismia. Ihmistekoinen.
Siinä ei ole hitustakaan ilmestystä.
Raamattu on Jumalan ilmestyksen kirja.
Sen tulee saada meidät sanomaan: "Tahdon olla apostolinen käynnistäjä.
Keksijä, uranuurtaja, uudistaja. Profeetallinen visionääri.
Ei vain seurakunnassa vaan ulkona. Puhumassa arvoista ja periaatteista.
Kutsumassa yhteiskuntaa, alaani, yritystäni, ammattikuntaani takaisin -
eettisiin arvoihin. Haluan olla evankeliumin viestinviejä -
sen ohella että puhelahjoillani myyn tietosanakirjoja ovelta ovelle, -
mitä ei enää tehdä, mutta ajattelen R.T. Kendallia.
Olemme valmiita myös puhumaan Kristuksesta.
Olemaan paimen, välittäjä, mahdollistaja, suhteiden edistäjä.
Varustaja firmassa, työpaikalla, kotona. Opettaja, ohjaaja, kouluttaja.
Esikuva, joka näyttää, miten kaikki toimii. Selostaa käsitteitä alallaan.
Käytännön havainnollistaja. Se osoittaa, -
että kun muovautuu kokouspaikassa, oppii toimimaan maailmassa.
Halleluja. Miten se tapahtuu?
Ensin pitää kadottaa elämänsä löytääkseen sen.
Ei voi elää itselle ja saavuttaa tämä.
Voi elää itselle ja tulla kuuluisaksi, mutta ei ikinä löydä tyydytystä, -
ennen kuin löytää identiteettinsä Kristuksessa.
Kuolet itselle tavoitellessasi Jumalaa.
Teet Hänestä elämän ykkösasian. Elämän tarkoitus on tuntea Hänet.
Ja toiseksi: tehdä Hänet tunnetuksi.
Seuraat Hänen suunnitelmaansa elämässäsi. Olet Hänen tarinaansa.
Sinulla on tarinassa osa, sillä Jumala rakentaa jotain. Olet osa sitä.
Olemme osa valtakuntaa, joka ei horju.
1. Piet. 4:10―11 (NLT). Päätämme tähän.
"Jumala on antanut teistä jokaiselle lahjan -
suuresta, monipuolisesta hengellisten lahjojen valikoimastaan."
1. Piet. 4:10―11 (NLT): "Käyttäkää niitä hyvin -
toinen toistenne palvelemisessa.
Onko sinulla puhumisen lahja? Puhu kuin Jumala puhuisi kauttasi.
Onko lahjasi muiden auttaminen?
Tee se kaikella voimalla ja energialla, jota Jumala antaa.
Kaikki, mitä teet, tuo kunnian Jumalalle -
Jeesuksen Kristuksen kautta.
Kaikki kunnia ja valta Hänelle aina ja ikuisesti.
Aamen ja aamen."
Raamatuntekstit: New Living Translation (NLT).
Suomennos: Marianne Tenetz